**Výzva** **na predloženie cenovej ponuky**(ďalej len „Výzva“)

zákazka s nízkou hodnotou podľa § 117 zákon č. 343/2015 Z. z. o verejnom obstarávaní a o zmene   
a doplnení niektorých zákonov v znení neskorších predpisov (ďalej len „ZVO“)

1. **Identifikácia verejného obstarávateľa**

Názov: Odvoz a likvidácia odpadu a.s.

Sídlo: Ivanská cesta 22, 821 04 Bratislava

IČO: 00681300

Kontaktná osoba: Ing. Michaela Čukašová

E-mail: cukasova@olo.sk

Telefón: +421 911402431

1. **Všeobecná špecifikácia predmetu zákazky**

Názov: Mobilné lisovacie kontajnery hákové

CPV: 44613800-8 - Kontajnery na odpadový materiál

Druh: Tovar

Elektronická aukcia: áno

Predpokladaná hodnota zákazky v EUR bez DPH: **41 000,00**

1. **Špecifikácia predmetu zákazky**

Predmetom zákazky je uzatvorenie kúpnej zmluvy na dodanie mobilného tlačného lisovacieho kontajnera hákového veľkosti 20 m3 a dvoch mobilných lisovacích kontajnerov 8-11 m3 v zmysle priloženej technickej špecifikácie, vrátane dvoch servisných prehliadok v mieste plnenia /prípadne umiestnenie v rámci BA/, dopravy a montáže.

1. **Doklady, ktoré je uchádzač povinný predložiť**

4.1**. Doklady**, prostredníctvom ktorých uchádzač preukazuje **splnenie podmienok účasti** záujemca predložiť vo forme naskenovaných originálnych dokladov alebo ich úradne osvedčených kópií (sken):

* 1. **Uchádzač musí spĺňať podmienku účasti týkajúcu sa osobného postavenia podľa:**
* § 32 ods. 1 písm. e) zákona o verejnom obstarávaní , t.j. Doklady o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky. V prípade ak je uchádzač zapísaný v Zozname hospodárskych subjektov, tento doklad nepredkladá a túto informáciu uvedie vo svojej ponuke.
* § 32 ods. 1 písm. f) zákona o verejnom obstarávaní, t.j. čestné vyhlásenie, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Pre splnenie predmetnej podmienky účasti sa vyžaduje predloženie čestného vyhlásenia.
* čestné vyhlásenie uchádzača o tom, že bez výhrad súhlasí s podmienkami súťaže a že údaje v ponuke sú úplné a pravdivé.

Osobné údaje dotknutých osôb, ktoré sú súčasťou tohto procesu verejného obstarávania, sú spracúvané verejným obstarávateľom na vopred vymedzený účel v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov.

1. **Typ zmluvného vzťahu**

Kúpna zmluva

1. **Trvanie zmluvného vzťahu**

Kúpna zmluva sa uzatvára na dobu určitú, na dobu splnenia všetkých záväzkov zmluvných strán vyplývajúcich z kúpnej zmluvy. Po uvedenú dobu je pre plnenie kúpnej zmluvy zachovaná záväzná viazanosť ponuky uchádzača. Maximálna doba dodania predmetu zákazky je 2 mesiace od podpisu zmluvy. Kúpna zmluva nadobúda platnosť dňom podpísania obidvomi zmluvnými stranami a účinnosť dňom nasledujúcim po dni jej zverejnenia.

1. **Kritérium na vyhodnotenie ponúk**

7.1. Kritérium na vyhodnotenie ponúk bude Najnižšia cena. Zaokrúhlená na dve desatinné miesta.

7.2. Pod cenou sa rozumie celková cena za vykonanie predmetu zákazky v EUR bez DPH.

7.3. Hodnotená cena bude bez DPH.

1. **Predkladanie ponúk**
2. Elektronickú ponuku uchádzači vložia vyplnením ponukového formulára a vložení požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/sk/tender/5390/summary>.
3. Predkladanie ponúk je umožnené registrovaným uchádzačom.
4. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je .pdf. Doklady musia byť k termínu predloženia ponuky platné a aktuálne. Ak ponuka obsahuje dôverné informácie, uchádzač ich v ponuke viditeľne označí.
5. Uchádzač alebo skupina uchádzačov môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči uchádzača, ktorý je súčasne členom skupiny dodávateľov.
6. **Lehota na predkladanie ponúk**

Lehota na predkladanie ponúk uplynie: 29.11.2019 do 8.00.

**UPOZORNENIE**

**Ponuka uchádzača predložená po uplynutí lehoty na predkladanie ponúk sa elektronicky neotvorí, čo znamená, že nebude zaradená do vyhodnocovania. Z uvedeného dôvodu verejný obstarávateľ odporúča, aby záujemcovia nečakali s predložením ponuky na posledné okamihy pred uplynutím lehoty na predkladanie ponúk a aby svoju ponuku predložili s dostatočným časovým predstihom.**

1. **Vysvetľovanie výzvy**

10.1 V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať verejného obstarávateľa v systéme JOSEPHINE prostredníctvom záložky „KOMUNIKÁCIA“ o ich vysvetlenie. Záujemca musí svoju žiadosť doručiť verejnému obstarávateľovi dostatočne vopred pred uplynutím lehoty na predkladanie ponúk, tak aby mal verejný obstarávateľ dostatok času na spracovanie a doručenie odpovede všetkým záujemcom. O doručení správy bude záujemca informovaný prostredníctvom notifikačného e-mailu.

* 1. Verejný obstarávateľ si vyhradzuje právo predĺžiť lehotu na predkladanie ponúk.

1. **Obsah ponuky**

11.1. Dokumenty, ktorými uchádzač alebo skupina uchádzačov preukazuje splnenie podmienok účasti týkajúcich sa osobného postavenia podľa bodu 4. tejto Výzvy.

11.3. Kompletne vyplnený Návrh na plnenie kritérií (príloha č. 2 tejto Výzvy) podpísaný uchádzačom ( jeho štatutárnym zástupcom resp. ním splnomocnenou osobou ).

11.4. Splnomocnenie v prípade, že za spoločnosť koná osoba oprávnená na základe plnej moci, pričom sa vyžaduje, aby podpis splnomocniteľa bol úradne overený.

1. **Vyhodnotenie ponúk:**

12.1 Verejný obstarávateľ po uplynutí lehoty na predkladanie ponúk vyhodnotí ponuky a uchádzačov bude informovať v systéme JOSEPHINE prostredníctvom záložky KOMUNIKÁCIA“.

12.2 Verejný obstarávateľ má počas hodnotenia možnosť požiadať uchádzača o vysvetlenie predložených dokladov.

12.3 Verejný obstarávateľ si vyhradzuje právo zákazku zrušiť, odmietnuť všetky predložené ponuky a v prípade potreby súťaž opakovať.

1. **Prílohy:**
   1. Príloha č. 1 Špecifikácia zákazky

13.2 Príloha č. 2 Návrh na plnenie kritérií

1. **Prijatie ponuky a uzavretie zmluvy**

14.1. Verejný obstarávateľ príjme ponuku uchádzača s najnižšou celkovou cenou v EUR bez DPH za poskytnutie predmetu zákazky avšak len ak ponuka uchádzača nepresiahne sumu stanovenú ako predpokladanú hodnotu zákazky.

14.2. Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za poskytnutie predmetu zákazky v EUR bez DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za poskytnutie predmetu zákazky, na treťom mieste sa umiestni uchádzač s treťou najnižšou celkovou cenou za poskytnutie predmetu zákazky atď.

14.3. Verejný obstarávateľ zašle bezodkladne po vyhodnotení ponúk z hľadiska plnenia kritéria uchádzačom, ktorých ponuky sa vyhodnocovali, oznámenie o výsledku vyhodnotenia ponúk, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma a uvedie dôvody neprijatia ich ponúk a poradie uchádzačov.

14.4. V prípade ak víťazný uchádzač odstúpi od svojej ponuky alebo jej časti pred lehotou viazanosti alebo z akýchkoľvek dôvodov neuzatvorí s vyhlasovateľom zmluvu alebo objednávku vyhradzuje si verejný obstarávateľ právo osloviť na uzatvorenie zmluvy alebo objednávky uchádzača, ktorý sa umiestnil ako druhý v poradí.

1. **Zmluvné podmienky**
   1. Nový, doposiaľ nepoužitý tovar.
   2. Požadovaný termín dodávky je max. 2 mesiace od podpisu zmluvy.
   3. Záručná doba na predmet zmluvy ako celok je 24 mesiacov, ak dodávateľ alebo výrobca neudáva dlhšiu záručnú dobu. Záručná lehota začína plynúť momentom protokolárneho odovzdania predmetu zmluvy.
   4. V cene je zahrnutá inštruktáž, montáž, a všetky náklady a výdavky súvisiace s úplným dodaním predmetu zmluvy, vrátane dopravných nákladov a nákladov súvisiacich s poskytnutím predmetu zmluvy. V cene sú ďalej pre každý kontajner zahrnuté dve servisné prehliadky, vrátane dopravných nákladov a vykonania údržby predpísanej dodávateľom, vrátane poskytnutia k tomu predpísaných náhradných dielov.

* 1. Servisné prehliadky budú vykonávané v mieste plnenia, prípadne na mieste určenom dodávateľom , v intervale predpísanom výrobcom pre predmet zmluvy. Servisná prehliadka zahŕňa úkony určené výrobcom v rámci pravidelného servisu.
  2. Požaduje sa predložiť funkčná a technická špecifikácia, vrátane technických listov preukazujúcich splnenie minimálnych požadovaných parametrov predmetu zákazky s uvedením presných názvov (obchodných značiek) nacenených výrobkov a jednotkových cien do 5 pracovných dní od účinnosti Zmluvy.
  3. Dodávateľ je povinný dodať nasledujúce dokumenty: Návod na obsluhu a údržbu hydraulického agregátu od výrobcu agregátu (ak nie je zhodný s výrobcom kontajnera), ES Prehlásenie o zhode vydané podľa smernice EU 89/209/EEC3, Technická dokumentácia lisovacieho kontajnera, Elektrodokumentácia lisovacieho kontajnera, Správa o odbornej prehliadke a odbornej skúške el. zariadenia pracovného stroja STN EN 60204-1.
  4. Dodávateľ predloží do 5 pracovných dní od vyzvania VO návrh zmluvy na predmet zákazky, ktorý musí byť v súlade opisom a špecifikáciou zákazky.
  5. Dodávateľ vyzve objednávateľa telefonicky alebo emailom na prevzatie predmetu zmluvy najmenej dva pracovné dni pred predpokladaným termínom prevzatia. V mieste plnenia zmluvy uskutoční dodávateľ inštruktáž, školenie obsluhy a údržby pre max. 12 osôb z toho pre 4 osoby školenie s oprávnením školiť ďalšie osoby.
  6. Za závadu sa považuje odchýlka (nezhoda) v kvalite, rozsahu, parametroch a technických vlastnostiach predmetu zmluvy v tejto zmluve a so všeobecne záväznými právnymi predpismi a technickými normami.
  7. Počas záručnej doby je dodávateľ povinný vykonať obhliadku a diagnostiku závady do jedného týždňa počas pracovných dní od nahlásenia závady objednávateľom.
  8. V prípade, že sa jedná o závadu, ktorú je možné odstrániť okamžite na mieste, dodávateľ ju vykoná. V prípade, že by sa jednalo o reklamovanú závadu, ktorú dodávateľ vie odstrániť na mieste ale dôvodne ju odmietne uznať, musí byť odberateľ vopred oboznámený s celkovou cenou odstránenia závady a musí sa vypracovať na mieste cenová ponuka. Po odsúhlasení cenovej ponuky je možné vykonať odstránenie závady, ktorá nebola uznaná v rámci reklamácie.
  9. V prípade, že dodávateľ závadu nevie odstrániť na mieste a reklamovanú závadu dôvodne odmietne uznať, je povinný do 3 pracovných dní od obhliadky písomne odôvodniť odmietnutie reklamácie a zaslať cenovú ponuku/kalkuláciu na odstránenie závady a časovo vymedziť dobu odstránenia závady. V prípade uznanej reklamovanej závady, ktorú dodávateľ nevie odstrániť na mieste počas obhliadky, je povinný do 3 pracovných dní od obhliadky písomne časovo vymedziť dobu odstránenia závady.
  10. Doba na odstránenie závady je do 7 pracovných dní, ak sa objednávateľ a dodávateľ nedohodnú inak. V rámci uznanej reklamácie si dodávateľ neúčtuje žiadne náklady spojené s odstránením závady. V rámci neuznanej reklamácie, alebo pozáručného servisu sú náklady spojené s odstránením závad súčasťou cenovej ponuky.
  11. V prípade nedodržania povinností predávajúceho vyplývajúce z bodu 10 a 13 Osobitných požiadaviek na plnenie tejto zmluvy, si môže kupujúci nárokovať zmluvnú pokutu vo výške 100 Eur za každý týždeň omeškania.
  12. Záručná doba sa predlžuje o dobu, počas ktorej sú v rámci záručnej opravy odstraňované vady, za ktoré zodpovedá dodávateľ a objednávateľ nemôže predmet zmluvy riadne používať.
  13. Po skončení záručnej doby na predmet zmluvy sa dodávateľ zaväzuje postupovať pri servise v lehotách uvedených v tejto zmluve vzťahujúcich sa na odstránenie závad.

1. **Jazyk ponuky**

16.1. Uchádzač predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe.

1. **Informácie o prípadných aktualizáciách týkajúcich sa zákazky**

17.1 Verejný obstarávateľ odporúča uchádzačom, ktorí chcú byť informovaní prostredníctvom notifikačných e-mailov o prípadných aktualizáciách a informáciách týkajúcich sa konkrétnej zákazky, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky)

V Bratislava, dňa 20.11.2019.

.........................………………………............................

Ing. Michaela Čukašová, Investičný referent